เรื่องร้องเรียน: ที่หมู่บ้านกลางเมืองลาดพร้าว-เสรีไทย ช่วงหัวค่ำ-ดึกๆ จะมีกลิ่นเหม็นเน่าเหมือนกลิ่นขยะ ลอยคละคลุ้ง  กลิ่นจะแรงมากบริเวณเฟสท้ายๆโครงการ   เหม็นจนเวียนหัวค่ะ  เป็นแบบนี้บ่อยมาก  ยิ่งถ้าฝนหยุดตกกลิ่นก็จะมาตามลมเลยค่ะ    แต่กลางวันจะไม่ได้กลิ่นนะคะ  เคยแจ้งที่นิติบุคคลของโครงการ นิติแจ้งสำนักงานเขต แต่ทุกอย่างไม่มีความผิดปกติ  แต่มันมีกลิ่นมาตลอด ลูกบ้านในโครงการได้รับความเดือดร้อนมากๆค่ะ  รบกวนช่วยตรวจสอบได้ไหมคะ เดือดร้อนกับกลิ่นไม่พึงประสงค์แบบนี้มาหลายเดือนแล้วค่ะ  ช่วงเวลาที่ได้กลิ่นเหม็นจะเป็นช่วงหัวค่ำ ประมาณหกโมงเป็นต้นไปค่ะ  ถ้าเป็นกลิ่นจะขยะครัวเรือนไม่น่าจะเหม็นขนาดนี้ เพราะทุกบ้านมีถังขยะค่ะ  ขอบคุณมากค่ะ
การดำเนินการของเจ้าหน้าที่: เจ้าหน้าที่ได้ตรวจสอบสถานที่ดังกล่าวและได้สอบถามเจ้าหน้าที่ของโครงการฯทราบว่าจะได้รับกลิ่นเหม็นขยะช่วงเวลาประมาณ21.00เป็นต้นไปเป็นช่วงๆๆๆและได้สอบถามประชาชนที่อาศัยอยู่บริเวณโชนด้านหลังของโครงการทราบว่าได้กลิ่นเหมือนกันจากการตรวจสอบบริเวณใกล้เคียงไม่พบว่ามีขยะตกค้างคราดว่าน่าจะมาจากศูนย์พักขยะจากอ่อนนุชเขตประเวศซึ่งกลิ่นจะมาตามทิศทางลมเมื่อมีลมพัดจะได้กลิ่นจึงได้พูดคุยกับประชาชนที่ได้รับผลกระทบว่ากลิ่นมาจากที่ใดอธิบายให้รับทราบซึ่งประชาชนเข้าใจเห็นควรยุติเรื่อง
ความเห็นของผู้แจ้ง: การอธิบายให้ประชาชนรับทราบ....เป็นวิธีการแก้ปัญหาเหรอคะ พอประชาชนรับทราบเจ้าหน้าที่ที่เป็นข้าราชการกินเงินเดือนจากภาษีประชาชนก็เห็นควรยุติเรื่องเหรอคะ???   ทำไมหน่วยงานที่เกี่ยวข้องถึงไม่ประสานงานต่อกับหน่วยงานที่คาดการว่าจะเป็นต้นเหตุของปัญหาคะ  พวกคุณทิ้งปัญหาทิ้งมลพิษไว้ให้ประชาชน  แล้วแจ้งว่าเห็นควรยุติเรื่องเนื่องจากประชาชนเข้าใจ  มันคือวิธีการแก้ปัญหาเหรอคะ  ที่แจ้งเรื่องเข้าไปไม่ได้แจ้งเพื่อให้มาแจ้งกลับให้รับทราบนะคะว่ามันเหม็นอะไร  จากไหน  แต่เเจ้งเพื่อให้ช่วยหาวิธีแก้ไขให้มลพิษจากกลิ่นเหม็นเน่าที่เกิดขึ้นซ้ำๆแทบจะทุกสัปดาห์  สัปดาห์ละหลายๆวัน  เวลาที่เริ่มเหม็นก็ไม่ใช่หลัง 21.00 บางวันมันเหม็นตั้งแต่ 18.00  เหม็นมากจนเวียนหัว เปิดประตูออกนอกบ้านไม่ได้   หรือควรเชิญให้เจ้าหน้าที่ลองไปนั่งทำงานข้างที่พักขยะดูไหมคะ เผื่อเจ้าหน้าที่จะเข้าใจความเดือดร้อนของประชาชนและช่วยจัดการกับต้นเหตุของปัญหาค่ะ  ขอโทษที่เสียเวลาอ่านจนจบนะคะ ขอบคุณที่ทำให้ทราบว่าการแจ้งเจ้าหน้าที่ของเขตซึ่งไม่ใช่การแจ้งครั้งแรก  นิติก็เคยแจ้งไป แต่ไม่ได้รับการแก้ไขอะไรเลย  ได้รับแค่ลงพื้นที่มาอธิบายว่าเหม็นอะไรและควรยุติ  และต้องทนดมต่อไปไม่รู้อีกนานแค่ไหน  ปล.อยากให้เจ้าหน้าที่ลองนั่งดมกลิ่นขยะเหม็นๆดูนะคะเผื่อจะเข้าใจความรู้สึกคนที่ได้รับผลกระทบ และกระตือรือล้นพยายามหาวิธีช่วยแก้ปัญหามากกว่านี้ค่ะ
พื้นที่: แขวงคันนายาว เขตคันนายาว กรุงเทพมหานคร